# Berta Alves de Sousa

Berta Alves de Sousa (Liège, Bèlgica, 8 d'abril de 1906 - Porto, 1 d'agost de 1997) fou una pianista i compositora portuguesa i una de les primeres dones a dirigir una orquestra a Portugal.

## Biografia

Berta Cândida Alves de Sousa va néixer a Liège, Bèlgica, i va créixer a Portugal en la ciutat de Porto. Venia d'una família culta, la qual cosa li va permetre contactar amb escriptors, músics i pintors eminents. La seva germana fou la violinista Leonor Alves de Sousa, coneguda també com a Leonor de Sousa Prado, una bona intèrpret que va rebre classes puntuals del violinista, compositor i director d'orquestra barceloní Joan Manén.
Va estudiar música amb Moreira de Sá, Luís Costa, Lucien Lambert i Claudio Carneyro en el Conservatori de Música de Porto. Va continuar els seus estudis a París i va rebre classes de piano de Wilhelm Backhaus i Theodor Szántó i de composició de George Mingot. També va estudiar composició en Lisboa amb José Viana da Motta i direcció d'orquestra amb Clemens Krauss a Berlín i amb Pedro de Freitas Branco a Lisboa.
Després de concloure els seus estudis, Alves de Sousa va començar a treballar en el Conservatori de Música de Porto en 1946, com a professora de música de cambra (més tard ella va ser nomenada presidenta de la institució) i va actuar com a pianista, acompanyant i organitzadora de concerts. Destaquen les presentacions que va fer amb Guilhermina Suggia, François Broos i Rui de Lacerda. El 1950 va dirigir l'Orquestra Simfònica de Porto esdevenint una de les primeres dones a conduir orquestres a Portugal. Va dirigir també l'Orquestra de Música Lleugera de la Ràdio Nacional portuguesa.
També va treballar com a crítica musical al diari O Primeiro de Janeiro, de Porto.
Al llarg de la seva carrera va treballar amb Fernando Lopes-Graçia, Bernardo Moreira de Sá i Maria Clementina Pires de Lima.
Alves de Sousa va morir a Porto el 1997. El seu fons documental es conserva al Conservatori de Música de Porto.

## Premis i homenatges

* 1941 - Va guanyar el Premi de Moreira de Sá, promogut per l'Orfeão Portuense
* 1969 - És homenatjada pel Conservatori de Música de Porto
* 1989 - Medalla del Mèrit de la Ciutat de Porto
El seu nom consta en la toponímia de la ciutat de Porto.

## Obra

Alves de Sousa va compondre música de cambra, música coral religiosa i obres simfòniques. Va experimentar també amb la Simetria Sonora, un mètode desenvolupat pel compositor Fernando Corrêa d'Olivera. El seu treball segueix una línia impressionista, tot emprant diverses vegades la politonalitat.
Entre les seves obres es troben:
* Alfabeto em música
* Teixeira de Pascoaes
* Há no Meu Peito uma Porta, canto e piano
* Canção Marinha
* Três Prelúdios
* Tremor de terra
* Canção de Embalar com versos de Pinto Machado
* Berceuse, Dança exótica
* Scherzo-marcha – música de cambra
* Avé Maria
* Poema Sinfónico “Vasco da Gama”
* São João de Landim – cor
En algunes de les obres va buscar la seva inspiració en la cultura popular i al folklore portuguès:
* Rosa d’Alexandria
* Variações sobre um cantar do povo
* Variações sobre uma cantiga alentejana

### Discografia

Els enregistraments seleccionats inclouen:
* Compositors de Porto del Segle XX, Cant i Piano
* Numérica 1999, Sofia Lourenço, Compositors Portuguesos Contemporanis

## Referències

* 1 2 3 4 5 «Compositor: SOUSA, Berta Alves de (1906 - 1997)». PMIC. [Consulta: 7 juny 2020].
* 1 2 3 4 5 «Berta Alves de Sousa». [Consulta: 7 juny 2020].
* ↑ «Leonor de Sousa Prado» (en portuguès). Meloteca. [Consulta: 14 novembre 2021].
* ↑ «The pianist Berta Alves de Sousa with her sister Leonor Alves de Sousa (violinist)» (en anglès). Google Arts & Culture. [Consulta: 14 novembre 2021].
* ↑ Sadie, Julie Anne; Samuel. The Norton/Grove dictionary of women composers, 1994.
* ↑ M.S, M Diário de Coimbra, 06-02-1947 [Consulta: 7 juny 2020].
* ↑ Fonseca, Ana Maria Liberal da; Marinho, Helena; Pereira, Sara Carvalho A.; Silva, Manuel Pinto Deniz «Còpia arxivada» (en anglès). Contribution to The First International Conference on Women’s Work in Music, 2017. Arxivat de l'original el 2020-06-07 [Consulta: 14 novembre 2021]. Arxivat 2020-06-07 a Wayback Machine.
* 1 2 «1917 - 2017: A tradição do Piano no Conservatório de Música do Porto. 100 anos de História - Conservatório de Música do Porto». Google Arts & Culture. [Consulta: 7 juny 2020].
* ↑ «Noticia de jornal sobre Berta Alves de Souza e a sua atividade de maestrina - Desconhecido». Google Arts & Culture. [Consulta: 7 juny 2020].
* 1 2 3 4 Harper, Nancy Lee. Portuguese Piano Music: An Introduction and Annotated Bibliography. Scarecrow Press, 2013-01-10.
* ↑ «Centro de Investigação & Informação da Música Portuguesa». www.mic.pt. [Consulta: 7 juny 2020].
* ↑ «Compositor – Berta Alves de SOUSA (1906-1997)». Arxivat de l'original el 2012-07-23. [Consulta: 14 novembre 2021].
* ↑ «Berta Alves de Sousa». Google Arts & Culture. [Consulta: 7 juny 2020].
* ↑ «Palavras ditas por Berta Alves de Souza no concerto de professores realizado em sua homenagem. - Berta Alves de Souza». Google Arts & Culture. [Consulta: 7 juny 2020].
* ↑ «Medalhas Atribuídas após o 25 de Abril de 1974 pela Câmara Municipal do Porto». Arxivat de l'original el 2017-09-12. [Consulta: 14 novembre 2021].
* ↑ D, T. «ruas da minha terra - Porto: Rua BERTA ALVES DE SOUSA». ruas da minha terra - Porto, 21-07-2008. [Consulta: 7 juny 2020].
* ↑ «Código Postal». Código Postal. [Consulta: 7 juny 2020].
* ↑ «Alfabeto em Música». www.inetmd.pt. [Consulta: 7 juny 2020].
* ↑ Revista Portuguesa de Musicologia [Consulta: 7 juny 2020].
* ↑ «Programa do Recital pela Soprano Natália de Andrade». Conservatório Nacional de Lisboa, 1957. [Consulta: 7 juny 2020].
* ↑ «DISCOGRAFIA: Berta Alves de Sousa».

## Enllaços externs

* Há no meu peito uma porta by Alves de Sousa a YouTube
* Discografia addicional
* Projecte Euterpe revelada: Berta Alves de Sousa
* Llançament CD Euterpe revelada: Berta Alves de Sousa / Col. Universitat d'Aveiro / MPMP